Document ID: /roh_data/filtered/fineweb-2-filterrobots_roh.jsonl.gz/57211

Cunzunt persunas pli veglias che survegnan agid social piteschian pli savens da malsognas cronicas che persunas medem veglias senza sustegn, scrivan las scolas autas da Berna e Turitg en lur studi.
Persunas che survegnan agid social mussian era pli savens sintoms depressivs e dovrian dapli medicaments per durmir, per sequietar e cunter il mal ed ellas consulteschian era pli savens medis e spezialistas ch'il rest da la populaziun. Il studi mussa plinavant che persunas che survegnan sustegn maglian savens memia pacs legums e fritgs, ch'ellas sa movian pli pac e che dubel uschè bleras persunas fimian mintga di sco tschella part da la populaziun. Ils auturs dal studi na sclaudan dentant betg ch'era la stigmatisaziun dal agid social ed il stress possia avair consequenzas negativas per la sanadad da quellas persunas.